《次韵和王岩夫见寄》
宋代·沈遘

前日移舟就近村，送君西望大梁门。九重宫阙天光远，千里江湖水气昏。

壮士遨游应自适，少年离别枉伤魂。北州为政须当厉，即上青云款帝阍。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。